AOT เผยเปิดใช้รันเวย์ด้านตอ.สนามบินดอนเมืองหลังซ่อมเสร็จเร็วกว่าแผน
AOT เผยเปิดใช้รันเวย์ด้านตอ.สนามบินดอนเมืองหลังซ่อมเสร็จเร็วกว่าแผน
28 ก.ย. 2558

นายนิตินัย ศิริสมรรถการ ผู้อำนวยการใหญ่ บริษัท ท่าอากาศยานไทย จำกัด (มหาชน) หรือ AOT เปิดเผยว่า ตามที่ ทอท.ได้ดำเนินการปิดซ่อมแซมทางวิ่งฝั่งตะวันออกของท่าอากาศยานดอนเมือง (ทดม.) ซึ่งทำการการปิดซ่อมแซมบางส่วนในบริเวณตำแหน่ง Touch Down ระหว่างวันที่ 10 -26 กันยายน 2558 นั้น ขณะนี้ ทดม.ได้ดำเนินการซ่อมแซมพื้นผิวทางวิ่งดังกล่าวแล้วเสร็จเมื่อวันที่ 24 กันยายน ซึ่งเร็วกว่าที่กำหนดไว้
ทั้งนี้ ในช่วงที่ปิดซ่อมแซมทางวิ่ง พบว่าเที่ยวบินและการให้บริการผู้โดยสารดำเนินการไปอย่างปกติ และไม่มีการเกิดอุบัติเหตุจากการทำงานซ่อมแซมพื้นผิวทางวิ่งดังกล่าว
สำหรับโครงการซ่อมแซมทางวิ่งฝั่งตะวันออก 21L เสร็จก่อนกำหนด 2 วัน ทำให้ ทดม.สามารถใช้งานทางวิ่งได้อย่างเต็มประสิทธิภาพเพื่อความปลอดภัยของผู้โดยสาร อีกทั้งยังสามารถรองรับเที่ยวบินที่มาใช้บริการของ ทดม.ได้เต็มประสิทธิภาพอีกด้วย